cyanic-selkie/wikianc huggingface dataset:
Tankerim
Teori
Teorien om tankerim blei utvikla av den engelske biskopen Roberth Lowth (1710-1787) som er mest kjend som professor ved Universitetet i Oxford med hovudområde i hebraisk grammatikk og dikting. Det var særleg hans avhandling «Praelectiones Academicae de Sacra Poesi Hebraeorum (On the Sacred Poetry of the Hebrews)» frå 1753 som sette standarden for dette, og formene skildra over stammar alle frå han. Lowth peika mellom anna på at tankerim, som byggjer på tyding, mykje lettare kunne omsetjast enn språklege verkemiddel som byggjer på form, som bokstavrim, enderim og meter
Jens Olavson Espedal
Diktsamlinga Kvardagskvæde vart gjeven ut posthumt av slektningar i 1926 året etter at Espedal døydde 27 år gamal. Aasulv Stave meldte lyrikkboka til Jens Olavson Espedal i avisa Firda Folkeblad i april utgjevingsåret og i omtalen heiter det mellom anna «...stemningsfulle dikt i ei lett skyneleg og folkeleg form utan store fakter». Bokmeldar Stave var uroa over sjukdomen som til slutt kravde livet til Espedal, og dette kom til uttrykk i eit dikt kalla «Til Den sjuke Sunnfjorddiktaren» publisert i Firda Folkeblad to månadar før Espedal døydde.
Jens Olavson Espedal fekk også på prent dikt i målbladet Unglyden, i det litterære tidsskriftet Ung Norig og avisa Gula Tidend. Han sette om dikt av Gustav Fröding frå Sverige, og fekk dei prenta i Gula Tidend.
Jakob Sande var inspirert av radikalismen til Jens Olavson Espedal, meiner Sande-biograf Ove Eide.
Privateering
Privateering er det sjuande soloalbumet til den britiske musikaren Mark Knopfler, gjeve ut 3. september 2012 av Mercury Records. Det var det første doble studioalbumet til Knopfler i den 35 år lange karrieren hans som plateartist. Privateering inneheld tjue originale songar, og blandar sirlege bluesrock-songar med tradisjonell folk og country. Det vart spelt inn mellom mars og desember 2011, og albumet fekk generelt positive kritikkar i Europa, og nådde toppen av salslistene i Austerrike, Tyskland, Noreg og Nederland, i tillegg til andre- eller tredjeplassen i Belgia, Italia, New Zealand, Poland, Spania, Sverige og Sveits. Albumet nådde åttandeplassen i Storbritannia.
Bakgrunn
I januar 2011 produserte Knopfler albumet The Sailor's Revenge for Bap Kennedy i British Grove Studios i London. Knopfler bygde det prisvinnande studioet i 2005 og spelte inn Kill to Get Crimson (2007) og Get Lucky (2009) der. I mars 2011 byrja Knopfler og Guy Fletcher å spele inn det neste soloalbumet til Knopfler i British Grove.
Innspeling
Privateering vart spelt inn i Studio 2 i British Grove Studios i London mellom 4. mars og 7. desember 2011, med meir korvokal, trommer og strykarar lagt til i februar 2012. Den 4. mars 2011 byrja Knopfler og Guy Fletcher førproduksjonen av det nye albumet. Dei neste tre månadane, medan Knopfler spelte gjennom nye songar, diskuterte dei to mogelege arrangement og dei beste instrumenta til å akkompagnere kvar song. Knopfler testa mange gitarar frå samlinga si for å finne den rette lyden til kvar song.
Seint i mai 2011 fekk Knopfler og Fletcher med seg Glenn Worf (bass), Richard Bennett (gitarar, bouzouki og tiple) og Jim Cox (piano, organ) i studio, i tillegg til Ian Thomas (trommer) som hadde spelt på Bap Kennedy-innspelinga tidlegare på året. Tidleg i juni fekk dei òg med seg folkemusikaren John McCusker (fele, cittern), Michael McGoldrick (fløyter, sekkepipe) og Phil Cunningham (trekkspel), medan Paul Franklin (pedalsteelgitar) kom seinare på månaden.
Utgjeving
Privateering vart gjeven ut 3. september 2012 i Storbritannia og Canada i fleire format. Det finst fleire versjonar:
Privateering vart først ikkje gjeve ut i USA på grunn av ein kontraktkrangel mellom Knopfler og det langvarige selskapet hans i USA, Warner Bros. Records. Den 9. juli 2013 annonserte Knopfler at han hadde fått ny distribusjonsavtale med Universal Music Group og Privateering kom omsider ut i Nord-Amerika på Verve Records den 10. september 2013.
Turné
Privateering vart marknadsført med ein konsertturné i Nord-Amerika i lag med Bob Dylan. Turneen starta 5. oktober 2012 i Winnipeg i Manitoba, og omfatta 33 konsertar i 31 byar, og enda i Brooklyn i New York den 23. januar 2015. Konsertane bestod som regel av Knopfler og bandet hans som først spelte elleve songar, etterfølgd av Dylan og bandet hans som spelte fjorten songar, der Knopfler akkompagnerte Dylan på gitar på dei fire første songane. Besetninga til Knopfler var Mark Knopfler (gitar, vokal), Richard Bennett (gitar), Guy Fletcher (klaverinstrument), Jim Cox (piano, organ, trekkspel), Michael McGoldrick (whistles, sekkepipe), John McCusker (fiolin, cittern), Glenn Worf (bass) og Ian Thomas (trommer). Setlista frå denne turneen omfatta fleire nye songar frå Privateering, som «Redbud Tree», «Haul Away», «Privateering», «Miss You Blues», «Corned Beef City», «Yon Two Crows» og «I Used to Could».
Den europeiske delen av turneen til Knopfler starta 25. april 2013 i Bucharest i Romania og omfatta 70 konsertar i 63 byar, og enda 31. juli 2013 i Calella de Palafrugell i Spania. Turneen omfatta mellom anna seks konsertar i Royal Albert Hall i London.
Mottaking
I meldinga si for AllMusic gav James Christopher Monger albumet fire av fem stjerner, og kalla det Knopfler sitt «mest ambisiøse og stridbare album til no». Monger sa vidare: "Etter første gjennomlytting kjennest Privateering litt ut som eit garasjesal, og gjev lange kalde tallerknar av ein gong varme, nattlege verandaviser som føres som oppvarminga til ei innspeling, men albumet er, med sin schizofrene natur likevel uforgløymgeleg med røter i amerikansk blues, som på «Hot or What» og «Gator Blood» med elskverdige, motorvegklare rockelåtar («Corned Beef City») og særs gripande, skumle folk-popballadar som «Redbud Tree», «Kingdom of Gold», og den glimrande «Dream of the Drowned Submariner», som alle tre skuldar eit par high fives til Dire Straits-songar som «The Man's Strong» og «Brothers in Arms», og som syner ein artist i totalt kontroll over arsenalet sitt."
I meldinga si for Rolling Stone gav Will Hermes albumet tre og ei halv av fem stjerner. "Den semska stemma til Knopfler har endra seg lite sidan glanstida i 1980-åra, og den elegante elektriske gitaren høyrest betre ut enn nokon gong. Dei 20 songane, dei fleste frå øvste hylle, er ei lærebok i folkemusikkstilar, frå irske balladar («Kingdom of Gold») og countryaktige tåreperser («Seattle») til slide-driven blues («Don't Forget Your Hat») og Tin Pan Alley-nostalgi («Radio City Serenade»). På tittelsporet syner han den akustiske spelinga si, ein folkrockveteran som vender attende til kjelda."
Ære
Heider eller ære er omgrep som viser til kva status og respekt nokon har ut frå kor godt dei følgjer eit visst sett samfunnsnormer. Ein person kan ha ei viss grad av ære innan ei gruppe, og ei gruppe kan ha ære innan eit større samfunn. Handlingar som følgjer eller bryt æresnormene kan auka eller minska æra. Det motsette av ære er skam eller vanære. Om nokon heilt mister æra si kan dei få straff eller utstøytast frå samfunnet.
Innan sosiologien ser ein på ære som eit middel til å halda orden i eit samfunn. Ein kjenner æresomgrep frå alle samfunn, men reglane for kva som gjev og tar bort ære varierer mykje i tid og rom. Det kan vera svært vanskeleg å setja seg inn i æreskoden frå eit framand samfunn.
Nokre vanlege felt som kan vera knytte til ære kan vera eigedom, gåver og gjestfridom, seksualitet og mellommenneskelege tilhøve, og kamp- og krigshandlingar.
Bullaren
Bullaren, òg kalla Bullarebygden, er ei bygd i det nordre Bohuslän. Han har tidlegare vore både Bullarens härad og Bullarens kommun, men er no den nordaustre delen av Tanums kommun.
Bullarebygden er eit jord- og skogsbrukslandskap, med dei langstrakte Bullaresjøane frå nord til sør, der òg busetnaden er konsentrert. I aust grenser bygda naturleg til Kynnefjäll frå Sörbygden i Munkedals kommun, og til Kornsjöarna frå Dalsland. I nord grensar Bullaren til Noreg, der Norra Bullaresjön renn ut i Enningdalselva. Hovedbyen i bygda er Östad, som var tingstad fram til 1903. Ein tidlegare tingstad har eksistert i Tingvall nokre kilometer mot sør.
Bullarens härad bestod av sokna, seinare kommunane, Naverstad og Mo. Bullarens kommun vart oppretta ved den svenske kommunereformen i 1952, ved at dei to kommunane i heradet vart slått saman. Kommunen eksisterte frå til 1971 då han vart innlema i Tanums kommune.
Innlandslandskapet i Bullarebygden skil seg frå og er mindre kjent enn øvrige delar av Bohuslän, men trekkjer likevel til seg turistar. Blant attraksjonane kan nemnast Naverstad kyrkje frå mellomalderen, Bullaren dyrepark, Älgafallet og Olsborg slottsruin.
Jorge Amorim Campos
Jorge José de Amorim Campos, til dagleg berre Jorginho, er ein brasiliansk fotballspelar frå Rio de Janeiro som vart verdsmeister med det brasilanske landslaget under VM i fotball 1994 i USA.
Delsjön
Delsjön er to samanhengande innsjøar, Stora Delsjön og Lilla Delsjön, aust i Göteborg, i Delsjöområdet naturreservat. Dei fungerer som vassreservoar for byen og får vatn frå Göta älv. Langs breidda av Stora Delsjön er det ei populær strand.
Dellen
Dellen er to innsjøar i Hälsingland i Sverige, Nord-Dellen og Sør-Dellen. Dei er populære blant flogefiskarar som bekkeauren som finst her.
Sør-Dellen har eit areal på 52 km² og inneheld 1 226 millionar m³ vatn, medan Nord-Dellen har eit areal på 82 km² og eit vassvolum på 1 489 millionar m³.
Ein kort kanal går mellom dei to innsjøane, så det er derfor omdiskutert om dei skal reknast som ein eller to innsjøar. Om dei vert rekna i lag har dei eit samla areal på 130 km², noko som gjer han til den 18. største innsjøen i Sverige.
Innsjøane vart danna av eit nedslagskrater for om lag 89,0 ± 2.7 millionar år sidan, i øvre krittida. Nedslagskrateret måler kring 19 km i diameter. Dette medførte at bergarten dellenitt vart danna i området. .
Vetle Sjåstad Christiansen
Vetle Sjåstad Christiansen er ein norsk skiskyttar frå Geilo i Buskerud som vann VM-gull i mixstafett under VM i skiskyting 2019 i Östersund. Christiansen vann sitt fyrste verdscuprenn den 15. februar 2019 i Soldier Hollow i delstaten Utah i USA. Han er medlem i Geilo Idrettslag og dotterson til Asle Sjåstad. Tiril Sjåstad Christiansen er ei yngre syster.
Pud
Pud er ei gammal russisk måleining for masse. Han er lik 40 funt som er 16,38 kg.
Berit Mørdre
Berit Mørdre, frå 1969 nokre år gift Berit Mørdre Lammedal, var ein norsk langrennsløpar frå Nes i Akershus. Ho vart olympisk meister på 3 x 5 km stafett med Noreg i 1968, og tok sølvmedaljen på 10 km i same vinterleikane. Mørdre representerte Romerikslaget og dominerte norsk kvinnelangrenn i ein tiårsperiode frå midt på 1960-talet.
Karriere
Mørdre debuterte i NM på ski i 1964 og vart nummer ni på 10 km. Året etter vart ho norsk meister på distansen og tok bronsemedaljen på 5 km. Fram til og med 1974 vann ho den eine eller begge dei individuelle langrenns-tevlingane i NM-løypene, med unnatak for 1972. Ho vart elles dobbeltmeister i 1967, 1973 og 1974. Perioden mellom 1965 og 1974 vann ho 14 norske meisterskap, i tillegg til tre sølvmedaljar og tre bronsar. Mørdre deltok for Noreg under ski-VM i Oslo 1966 og vart beste norske kvinnelege løpar med tiandeplass på 5 km og ellevteplass på 10 km. I 3 x 5 km stafett gjekk ho ankeretappen, der ho med ein sterk spurt slo Sverige og Toini Gustafsson i kampen om sølvmedaljen. Saman med Ingrid Wigernæs og Inger Aufles sørgde ho dermed for ein mykje overraskande medalje for Noreg, den aller fyrste som norske kvinner tok i internasjonalt langrenn.
Under Vinter-OL 1968 i Grenoble overraska Mørdre stort med å ta sølvmedaljen på opningsdistansen 10 km, men slått med over eitt minutt av svenske Toini Gustafsson. Tre dagar seinare stod ho og lagvenninnene Inger Aufles og Babben Enger Damon for den største bragd norske kvinnelege langrennarar hadde gjort til dess, då dei vann 3 x 5 km stafett.
Etter ein fjerdeplass for dei norske stafettkvinnene i ski-VM 1970, gjekk Inger Aufles, Aslaug Dahl og Berit Mørdre Lammedal inn til OL-bronse på 3 x 5 km stafett i Sapporo i 1972. Individuelt i Sapporo-leikane vart ho nummer sju på 5 km. To år seinare gjekk ho sine siste VM-løp og vart beste norske deltakar på 5 km med ein sjetteplass.
Medaljar og besteplasseringar i noregsmeisterskap
Ho vart tildelt Holmenkollmedaljen i 1971.
Fylkesveg 204 i Akershus
Fylkesveg 204 i Akershus går mellom Vollen og Engelsrud i Asker kommune.
Kommunar og knutepunkt
Erstatta av fylkesveg 167
Gryttjen
Gryttjen er ein innsjø i Sverige. Han ligg nordaust for Järvsö i Gävleborgs län. Det påståtte sjømonsteret Gryttie skal visstnok finnast i innsjøen. Nær sørbeidda ligg øya Tjuvholmen.
Fylkesveg 205 i Akershus
Fylkesveg 205 i Akershus går mellom Stokkerskogen og Høymyrdammen i Asker kommune.
Trasear: Stokkerskogen – Stokkersmia (0,6 km), Heggedal – Høymyrdammen (1,7 km).
Kommunar og knutepunkt
Erstatta av fylkesveg 167
Akito Watabe
Akito Watabe er ein japansk kombinertrennar frå Hakuba. Han vann VM-gull med Japan i ei lagtevling under ski-VM 2009 og fekk OL-sølv i N+10-tevlinga under vinter-OL 2014. Watabe vart nummer to i verdscupen i kombinert 2012.
Aktiv
Vinteren 2012 slo Watabe seg inn i verdseliten med fire sigrar i verdscuprenn i løpet av fem veker i februar-mars. Han enda på andreplassen i verdscupen i kombinert, overgått einast av Jason Lamy-Chappuis frå Frankrike. Også 2013-sesongen vart ein god sesong for Watabe. Trass i at han ikkje makta å vinne noko tevling i verdscupen, men vart nummer to heile fem gongar, klarte han ein tredjeplass i verdscupen i kombinert.
Heller ikkje i 2014 har Watabe makta å vinne eit verdscuprenn. Jamt måtte han sjå seg slått av verdseinaren Eric Frenzel frå Tyskland, så også då dei to åleine kjempa om OL-gullet i tevlinga med hopp i normalbakken, etterfylgd av 10 km i langrennsløypa. Som fleire gongar tidlegare viste Frenzel seg som ein sterkare avsluttar.
Zinho
Zinho er ein tidlegare brasiliansk fotballspelar.
Gunnarsbosjön
Gunnarsbosjön er ein innsjø i Sverige. Han ligg nord for innsjøen Gryttjen i Gävleborgs län.
Puncheon
Puncheon er ei engelsk nemning på ei stor øl- eller vintønne, vanlegvis med volum 70 gallon (84 wine gallons) eller 318,2 liter. Han vert òg nytta som måleining for volum med denne storleiken.
Det danske kvinnelandslaget i fotball
Danmark sitt kvinnelandslag i fotball er det kvinnelege landslaget i fotball for Danmark. Det representerer landet i internasjonale fotballturneringar, og vert regulert av Dansk Boldspil-Union. Landslaget spelte sin fyrste internasjonale kamp i 1974 og kvalifiserte seg til sin fyrste store meisterskap i 1984.
Resultat i internasjonale meisterskap
''Resultata som er vist under er berre turneringar der Danmark har delteke. Turneringar dei ikkje har tatt del i er ikkje førte opp.''
Rad
Rad kan vise til:
Petter Normann Lyshol
Petter Normann Lyshol er ein norsk lokalpolitikar frå Høgre. Han var ordførar i Sykkylven kommune på Sunnmøre frå 2011.
Phon
Phon eller fon er ei måleining for hørenivå, det vil sei vurderinga til ein normalhøyrande person av kor sterk ein lyd er. Ved frekvensen 1000 Hz er fonskalaen identisk med desibelskalaen. Ein tone med ein annan frekvens har intensiteten n fonar når eit normalt øyre oppfattar tonen akkurat like sterkt som ein 1000 Hz tone med n desibel styrke. Høreterskelen er frekvensavhengig i samsvar med fon-kurvane, som òg blir kalla likelydskurvar.
Eininga rute
Rute er ei eldre tysk måleining for lengd. Lengda varierte frå 10 til 20 fus (fot) i dei ulike statane. I Preussen var han lik 12 Fus eller 3,766 m.
Ola Wærhaug
Aktiv
Under VM i skiskyting 1965, avvikla i Elverum, vart Wærhaug nummer fire på 20 km. Saman med Olav Jordet, Ragnar Tveiten og Ivar Nordkil utgjorde han i same meisterskapen det norske laget som vann den uoffiselle VM-tevlinga over 4x7,5 km stafett. Året etter kom tevlingsforma stafett med på det offisielle VM-prgrammet.
Høgdepunktet for skiskyttaren Wærhaug kom under verdsmeisterskapen i skiskyting 1967 i Altenberg. Han gjekk då startetappen for det norske stafettlaget som sikra seg gullmedaljane, dei andre på vinnarlaget var Olav Jordet, Jon Istad og Ragnar Tveiten.
Wærhaug deltok i dei olympiske vinterleikane 1960 i Squaw Valley, 1964 i Innsbruck og 1968 i Grenoble. Under leikane i 1968 vann han ein olympisk sølvmedalje i stafett, saman med Olav Jordet, Magnar Solberg og Jon Istad.
Fylkesveg 206 i Akershus
Fylkesveg 206 i Akershus går mellom Blakstad og Sikta i Asker kommune. Vegen er 1,5 km lang.
Bani Zeid al-Sharqiya
Bani Zeid al-Sharqiya (arabisk بني زيد الشرقية ) er ein palestinsk by nord på Vestbreidda, nord for Ramallah i Ramallah og al-Bireh guvernement. Han vart danna då landsbyane ‘Arura, Mazari al-Nubani og Abwein, sjølv om sistnemnde ligg fråskild frå kommunen. Bani Zeid al-Sharqiya ligg 3 km nord for Ajjul og andre stader i nærleiken er Deir as-Sudan i søraust, Kafr Ein i aust og Abwein i sørvest.
Historie
Både Arura og Mazari al-Nubani var ein del av Bani Zeid underdistrikt i Jerusalem sanjak. Dei to landsbyane produsert i lag 99 qintar med olivenolje, det viktigaste jordbruksproduktet frå Bani Zeid.
I 1596 stod 'Arura oppført i osmanske skattelister som ein del av Quds nahiya i Quds liwa. Han hadde eit folketal på 62 hushaldningar, alle muslimar, og betalte skatt for kveite, bygg, oliventre, vindruer og frukttre, geiter og/eller bikubar. Den franske oppdagaren Victor Guérin vitja landsbyen seint på 1800-talet, og han hadde då kring 350-400 innbyggjarar. Guerin observerte fragment av søyler og andre indikasjonar på at det var ein svært gammal stad. I 1882 skildra Palestine Exploration Fund i Survey of Western Palestine landsbyen, kalla Arara, som liten, i høgt lende og merkverdig fordi det låg fem heilage stader på vestsida av landsbyen.
I 1945 var det samla landarealet 10 978 mål, og av dette var 26 utbygde område og 2 550 nytta til olivenlundar.
Måg
Måg kan visa til:
Fylkesveg 207 i Akershus
Fylkesveg 207 i Akershus går mellom Fusdal gard og Vettre i Asker kommune. Vegen er 2,3 km lang.
Jon Åge Tyldum
Aktiv
Tyldum fekk sine fyrste VM-medaljar under VM i skiskyting 1991 i Lahti. I lagtevlinga gjekk han saman med Sverre Istad, Frode Løberg og Ivar Ulekleiv Noreg inn til sølv, før han seinare i meisterskapen gjekk tredjeetappen for Noregs bronsevinnande lag, som elles bestod av Geir Einang, Eirik Kvalfoss og Gisle Fenne. Tyldum var den jamnaste skiskyttaren i verda i OL-sesongen 1992 og vann verdscupen i skiskyting. Han lukkast derimot ikkje i vinter-OL i Albertville, men fekk på tampen av sesongen VM-sølv i lagtevlinga i Novosibirsk, dei andre på laget var Gisle Fenne, Sylfest Glimsdal og Frode Løberg.
Tyldum tok i 1993 VM-sølv på 10 km, bakom Mark Kirchner som representerte Tyskland. To år seinare sikra Tyldum seg i Antholz eit nytt individuelt VM-sølv, men då på 20 km. I same meisterskapen vart han verdsmeister med Noregs firemannslag i lagtevlinga; Frode Andresen, Dag Bjørndalen og Halvard Hanevold var dei andre på meisterlaget. Tyldum gjekk også til topps i verdscupen i skiskyting 1995, framom italienarane Patrick Favre og Wilfried Pallhuber.
Under VM i skiskyting 1997 fekk Tyldum sin sjuande og siste VM-medalje, då han gjekk andre etappen for Noreg på stafetten. Egil Gjelland gjekk den fyrste etappen, medan brørne Dag og Ole Einar Bjørndalen avslutta etter Tyldum, og yngstemann Bjørndalen syrgde for at det vart norske sølvgutar.
Tyldum la opp som skiskyttar i 1998.
Helgasjön
Helgasjön er ein innsjø i Växjö kommun i Kronobergs län sør i Småland.
Æresgjeld
Æresgjeld er eit omgrep for gjeld som ikkje kan rettsleg inndrivast, men som skyldnarane meiner det er ein æressak å innfri. Dette kan til dømes vere gjeld som kjem frå spel eller veddemål. Dersom skyldnaren likevel av fri vilje betaler æresgjelda, kan han normalt ikkje krevje eit betalt pengebeløp attende.
Reglar om æresgjeld finst i straffelova av 22. mai 1902 §§ 11 og 12.
Verdscupen i langrenn 1996/Menn
Verdscupen i langrenn for menn i 1996-sesongen omfatta 16 individuelle tevlingar og 6 stafettar. Tevlingane tok til 26. november 1995 og vart avslutta 16. mars 1996. Dei 16 individuelle renna bestod av tre tevlingar over 10 kilometer, sju over 15 km, tre tremiler og to femmiler, samt eit sprintrenn over 1,15 km. Sprintrennet var den aller fyrste tevlinga på distansen i verdscupen. Ei tevling der norske Tor Arne Hetland slo tyske Peter Schlickenrider i finalen.
Norske Bjørn Dæhlie forsvarte topplassen og sikra seg sin fjerde FIS-pokal. Han og andremann Vladimir Smirnov frå Kasakhstan vann begge seks renn. Nordmennene Erling Jevne og Tor Arne Hetland gjekk til topps i kvar si tevling, også russiske Aleksej Prokurorov og finske Jari Isometsä vann ei tevling kvar.
Eininga rad
Rad er ei eining for absorbert dose av ioniserande stråling. Eininga vart fastlagt av Den internasjonale kommisjonen for radiologiske einingar (ICRU) i 1953. Han skal etter vedtak av CPGM (1975) erstattast med SI-eininga gray, som er lik 1 J/kg = 100 rad.
Statslaus
Statslaus vil seia at ein ikkje er rekna som statsborgar i noko land. Dette medfører at den statslause manglar diplomatisk vern frå ein heimstat, samfunnsrettar og vil ha store problem med å kryssa grenser.
Ein kan bli statslaus fordi ein er fødd inn i ei folkegruppe som blir nekta eller fråteken statsborgarskap, eller ved at foreldra sine heim- og/eller opphaldsland har motstridande reglar for å gje statsborgarskap. Ein kan også mista statsborgarskapen gjennom utvandring, utvising eller liknande utan å ha fått statsborgarskap i eit nytt land. Menneskerettserklæringa slår fast at einkvar har rett til ein nasjonalitet (innforstått statsborgarskap), og at ingen vilkårleg må mista denne. Folkeretten har likevel ikkje eit eigentleg forbod mot å oppheva statsborgarskap.
Statslause flyktningar kunne frå 1920-åra få Nansen-pass, gjevne ut av Folkeforbundet og godkjende av ei rekkje land. I dag har SN si flyktningetenesre, UNCHR, ansvar for reisedokument og busettingsland til desse.
Døme
Nazi-Tyskland gjorde gradvis jødiske borgarar i Tyskland og okkuperte land statslause, noko som medførte at dei ikkje kunne få visum til andre land for å flykta frå Holocaust.
Myanmar har sidan 1982 rekna rohingyafolk i landet som «statslause bengalske muslimar» og nekta dei statsborgarskap.
Brunei har eit stort tal innbyggjarar som er fødde og permanent busette i landet, men har sidan 1960-talet ikkje fått statsborgarskap. I staden for pass har dei fått reisedokument («International Certificate of Identity») som ikkje er godtekne for innreise til mange land.
I Danmark viste «Statsløse-saken» frå 2011 at landet gjennom ein tiårsperiode hadde gjort fleire danskfødde barn statslause i strid mot Barnekonvensjonen.
Iranskfødde Mehran Karimi Nasseri er ein kjend enkeltperson som levde mange år som statslaus på Charles de Gaulle internasjonale lufthamn ved Paris. Soga hans er fortald i sjølvbiografien The Terminal Man og filmen The Terminal med Tom Hanks i hovudrolla.
Sigling under Sommar-OL 1968
Sigletevlingane under Sommar-OL 1968 vart avvikla utanfor Acapulco i tida 14. til 21. oktober. 251 deltakarar i 123 båtar frå 41 land tevla i fem ulike båtklassar.
Finnjolle
<br style="clear:both;" />
Flying Dutchman
<br style="clear:both;" />
Star
<br style="clear:both;" />
5,5 meter
<br style="clear:both;" />
Skeise-VM 1960 for menn
Verdsmeisterskapen på skeiser 1960 for menn vart avvikla i Davos i Sveits helga 6. og 7. februar 1960. 41 utøvarar deltok i meisterskapen, av dei fem frå Noreg.
Boris Stenin frå Sovjetunionen vart verdsmeister, nærare tre tidspoeng føre andremann. Stenin fekk bestetid på 1500-meteren, medan landsmennene Jevgenij Grisjin og Valerij Kotov gjekk fortast på høvesvis 500 meter og 5000 meter. Nederlendaren Jan Pesman vann 10000-meteren.
Skeise-VM 1960
Dato: 6./7. februar 1960
<br style="clear:both;" />
Fornvännen
Fornvännen er eit svensk vitskapleg tidsskrift for artiklar om arkeologiske og eldre kunsthistoriske emne, og er størst i Norden for meldingar av bøker og artiklar på desse fagområda. Artiklane er skrivne av ulike forfattarar på eit av dei nordiske språka eller på engelsk eller tysk, og med samanfattingar på engelsk av artiklar skrivne på dei andre språka.
Tidsskriftet kjem ut med fire nummer i året. Tida det har teke frå innleveringa av manuskriptet og fram til publiseringa av den fagfellegodkjende artikkelen har vore ti månader for omfattande artiklar, og mindre enn seks månader for korte innlegg og for bokmeldingar.
Alflarsenitt
Alflarsenitt er eit zeolittisk beryllium-silikat-mineral med den kjemiske formelen NaCa2Be3Si4O13(OH) • 2H2O.
Mineralet er kalla opp etter den norske mineralogen Alf Olav Larsen som første gong i verda skildre mineralet frå ei sprekksone i ein nefelinsyenitt frå Tufta i Tveidalen i Larvik.
Løysing
Løysing (av norrønt  leysingr, leysingi, av 'å løyse') er eit omgrep nytta i norrøn tid om ein frigjeven træl.
Anthemios frå Tralleis
Anthemios frå Tralleis var ein matematikar og arkitekt frå Tralleis, dagens Aydın, i Lydia. Han er særleg kjend for å ha teikna kyrkja Hagia Sofia i Konstantinopel.
Anthemios var fødd kringom år 474. Saman med Isidoros frå Milet fekk han i oppdrag av keisar Justinian I å forme Hagia Sofia, eit arbeid som gjekk føre seg frå 532 til 537. Anthemios var død då kuppelen i kyrkja rausa ned i 558.
Fotballspelaren Müller
Müller er ein tidlegare brasiliansk fotballspelar.
Æresdoktorgrad
Ein æresdoktorgrad (dr. honoris cause) er ein doktorgrad som vert tildelt av eit universitet utan at mottakaren på førehand har forsvart ein disputas. I Noreg kan ein tildele doktorgradar for særleg god personleg innsats innan vitskapen eller til personar som har fremma norsk vitskap.
Æresdoktorgradar har dei same nemningane og forkortingane som vanlege doktorgradar, men det vert føydd til honoris causa, forkorta h.c.
Isbladskärret
Isbladskärret er ein liten innsjø på Djurgården, ei øy sentralt i Stockholm i Sverige. Vatnet tiltrekkjer seg mange fuglekikkarar og er ein del av nasjonalparken i sentrum av Stockholm, Ekoparken. Innsjøen er ein av seks på Djurgården i lag med Lillsjön, Uggleviken, Spegeldammen, Lappkärret og Laduviken.
Beit Liqya
Historie
Beit Liqya, vart som resten av Palestina, ein del av Det osmanske riket in1517, og i 1557 vart inntekter frå landsbyen gjeven til ein ny waqf i Hasseki Sultan Imaret i Jerusalem, oppretta av hasseki Hurrem Sultan (Roxelana), kona til Suleiman den store.
Den franske oppdagaren Victor Guérin vitja landsbyen i 1863, og estimerte at han hadde kring 500 innbyggjarar. Han nemnte òg ein wali for ein sjeik Abou Ismail. I 1883 skildra Palestine Exploration Fund i Survey of Western Palestine Beit Likia som ein «liten landsby langs hovudvegen ved foten av åsane, forsynt av cisterner. Det ligg eldgamle tufter mellom husa.»
I ei folketeljing i 1922 utført av Dei britiske mandatstyresmaktene hadde hadde Beit Leqia eit folketal på 739, alle muslimar, dette auka i folketeljinga i 1931, då Beit Liqya hadde 209 busette hus og eit folketal på 858, framleis alle muslimar.
I 1945 var folketalet 1 040, alle arabarar, medan det samla landarealet var 14 358 mål, i følgje ei offisiell landmåling. Av dette var 1 918 for plantasjar og irrigert land, 6 469 for korn, medan 39 mål var klassifisert som utbygde område.
Æreløyse
Æreløyse er eit omgrep som tidlegare har vore mykje brukt som straff for tjuveri, falskneri og ærekrenking. Å verte ærelaus ville seie at ein mista nokre eller alle æresrettane eller borgarrettane sine. Dette kunne vere retten til å stemme, retten til å kunne veljast, avtene verneplikt og anna der godt namn og rykte var eit vilkår.
I dag er dette berre avgrensa til tap av somme rettar i samband med straffbare handlingar.
Nikkefredlaus
Nikkefredlaus (Lysimachia ciliata, bokmål nikkefredløs) er ei urteaktig plante i fredlausslekta i fredlausfamilien. Planta har motsette enkle blad og glatte grøne stenglar. Blomstrane er gule.
Planta høyer naturleg heime i Nord-Ameriaa, medrekna det meste av det sørlege Canada og det meste av USA bortsett frå sørvestlege område. Ho er òg dyrka som ei prydplante. Enkelte stader blir nikkefredlaus sett på som ein invasiv art, men nye rotskott kan lett bli fjerna for å halde plantestorleiken under kontroll.
Kultivarar
Mellom dei mest vanlege kultivarane er:
Gulldusk
Røtene sit på ein vassrett rotstokk som òg ber éit eller fleire, loddrette skot.
Utbreiing
Planta er viltveksande i Noreg og Danmark der ho veks i fuktig mark som kjerr og fuktige enger.
RS «Larvik»
RS 33 «Larvik» var ei redningsskøyte bygd for Redningsselskapet i 1920. Ho vart konstruert av Colin Archer i Larvik, og bygd av Lindstøl & Søn i Risør. I 1934 fekk ho innsett motor, ein Wichmann glødehovudmotor på 40/70 hk. I 1960 vart ho teken ut or teneste og seld til Alf K. og Rita Beck Pettersen i Ballangen.
Devin
Devin (bulgarsk Девин) er ein by og ein kommune i provinsen Smoljan i Bulgaria. Kommunen omfattar byen Devin og 15 andre busetnader.
Kommunen har eit areal på 574 km2. Ved folketeljinga i 2011 hadde kommunen 13 013 innbyggjarar, medan sjølve byen hadde 7 060 innbyggjarar.
Dei største busetnadene i kommunen er:
Johann Nestroy
Johann Nepomuk Nestroy var ein austerriksk dramatikar, skodespelar og songar.
Liv
Nestroy var fødd i Wien. Etter debut som songar og skodespelar ved ulike scenar blei han etterkvart best kjend som komikar. Frå 1831 verka han i Wien, der hans store suksessar leda han fram til ein post som sjef for Carl-Theater 1854-60. Frå 1827 var han òg litterært verksam. Han skreiv og omarbeidde eit 80-tals skodespel til repertoaret sitt, som omfatta folkeleg realistiske lystspel som Lumpacivagabundus (1833; fritt omsett til svensk av Fran Hodell 1865 som Andersson, Pettersson och Lundström) og Freiheit inn Krähwinkel (1848), parodiar (mellom anna på verk av Friedrich Hebbel og Ferdinand Raimund) og dessutan lokalaktuelle songspel som Wiener Possen. Dei samla verka til Nestroy er blitt gjevne ut i fleire opplag, mellom anna 1924-30 i 15 band med biografi av Otto Rommel.
RS «Johan Bruusgaard»
RS 35 «Johan Bruusgaard» var ei redningsskøyte bygd for Redningsselskapet i 1924. Ho vart konstruert av Colin Archer i Larvik, og bygd av Tangens Værft og Mek. Verksted i Tvedestrand. I 1933 fekk ho innsett motor, ein Wichmann glødehovudmotor på 40/70 hk. I 1959 vart ho teken ut or teneste og seld.
Andrej Rjabusjkin
Andrej Petrovitsj Rjabusjkin (russisk: Андрей Петрович Рябушкин; var ein russisk kunstmålar. Hovudverka hans tek føre seg livet til vanlege russarar i det 17. hundreåret.
Barndom. Læreår
Rjabusjkin vart fødd i landsbyen Stanikhnaja sloboda i Borisoglebsk-distriktet, Tambov-guvernementet i 1861. Far hans og ein bror var ikon-målarar, og frå sin tidlege barndom tok han til med å hjelpe dei. Fjorten år gammal vart han foreldrelaus. Ein student ved Moskvas skule i måling, bilethogging og arkitektur, A. K. Preobrazjenskij, budde ein sommar i landsbyen. Studenten kom til å sjå nokre teikningar som guten hadde laga og var storleg imponert av dei. Han begynte å gje guten læretimar og hjelpte han med å få tilgang til Moskvas skule i måling, bilethogging og arkitektur. Rjabusjkin var ein av dei yngste studentane ved skulen nokon gong.
Rjabusjkin hadde tilhald på kunstskulen i sju år (1875-82), og lærte av Vasilij Perov og Illarion Prjanisjnikov. Det første større verket hans, Bondebryllaup, vart kjøpt av kunstsamlaren Pavel Tretjakov i 1880. Etter Vasilij Perovs død, flytta Rjabusjkin til St. Petersburg i 1882. Der begynte han på St. Petersburgs kunstakademi, han gjekk i lære hos Pavel Tsjistjakov. Tidleg vart han misnøgd med undervisninga. Han begynte å bruke meir og meir tid i akademiets bibliotek, eller han var ute i gatene og laga skisser.
Russiske studiar
Studiane ved kunstakademiet vart avslutta i 1892. Han fekk ikkje pris for diplom-arbeidet sitt, Nedtakinga frå krossen, slik det vart venta, ettersom han ikkje følgde det godkjente prosjektet. Verket var likevel så omtykt at formannen ved kunstakademiet, storhertugen Vladimir Konstantinovitsj, av eigne midlar utstyrte Rjabusjkin med eit stipend så han kunne reise og studere utanlands.
I staden for å fare til Italia eller Paris, valde Rjabusjkin å legge ut på ein tur til gamle russiske byar (Novgorod, Kiev, Moskva, Uglitsj, Jaroslavl). Innbyggarar i desse byane vart hans første modellar og hans første kritikarar. Han studerte den gamle arkitekturen, drag ved folkekunsten og kunsthandverk, gamle våpen, stoff, veggteppe, broderi, ikonar, mm. Han las gamle bøker, samla folkeminne.
Rjabusjkin tok del i vandreutstillingar med Peredvizjnikij-gruppa i 1890, 1892 og 1894, men braut seinare med rørsla.
Illustratør. Kyrkjekunst
I mange år leverte Rjabusjkin illustrasjonar (teikningar og akvarellar) til ulike russiske tidsskrift. Han arbeidde også med freskar til St. Sofija-katedralen i Novgorod og med mosaikk til Oppstode-kyrkja i St. Petersburg (1897-1900). 24 av mosaikkane hans finst på veggane i Oppstode-kyrkja (17 inne og sju ute).
I 1890-åra budde og arbeidde Rjabusjkin på eigedomen til venen V. F. Tymenev i byen Lubvino (St. Petersburg-guvernementet). I 1901 bygde han atelier i landsbyen Didvino nær ved Lubvino, og nær ved eigedomen til venen I. Beljajev.
Tema i kunsten
Rjabusjkin sine måleri er i hovudsak vigd det 1600-talet. For to av verka: Russiske kvinner av det syttande hundreåret i kyrkja og Kjøpmannsfamilien fekk målaren prisar ved verdsutstillinga i Paris i 1900. Etter 1900 vart Rjabusjkin oppteken av i livet til samtidige, russiske bønder. Døme på denne interessa ser ein i måleri som Tedrikking og Ein ung mann vert med i jentene sin dans.
Grundige historiestudiar gjorde måleria til Rjabusjkin svært truverdige, men dei vekte ikkje noko begeistring hos hans samtidige. Ulikt Vasilij Surikov, som nytta dramatiske, historiske hendingar til emne, måla Rjabusjkin kvardagslivet på 1600-talet. Verka hans manglar handling, dei skildrar ikkje sosiale konfliktar, det demokratane likte. På den andre sida er dei ikkje så vakre at dei fall i smak hos dei rike og konservative. Ingen visste heilt å plassere Rjabusjkin sine måleri og fann rett og slett ikkje å kunne akseptere dei.
I 1903 vart Rjabusjkin diagnostisert med tuberkulose. Han reiste til Sveits for å få medisinsk hjelp og pleie, utan at det hjelpte. Han døydde i atelieret sitt i Didvino.
Referansemateriale
Referansemateriale er eit material eller ein stoff med ein eller fleire eigenskapar som er så godt etablert at materialen kan brukast til kalibrering av instrument eller evaluering av målemetodar.
Fylkesveg 208 i Akershus
Fylkesveg 208 i Akershus går mellom Engelsrud og Drengsrud i Asker kommune. Vegen er 2,8 km lang.
Mahmoud Farahmand
Mahmoud Farahmand er ein iranskfødd, norsk politikar som sidan 2021 har representert Telemark og partiet Høgre på Stortinget.
Farahmand-familien flykta frå Iran i 1987. I Noreg utdanna Mahmoud Farhmand seg til elektronikkingeniør 2000-03 ved Høgskulen i Telemark. Frå 2003 til 2011 var han tilsett i det norske Forsvaret, fullførte Krigsskulen i 2009 og gjorde teneste i Afghanistan. Sidan den tid har han jobba i Direktoratet for samfunnssikkerhet og beredskap, Jarnbaneverket, Bane NOR og rekneskaps-selskapet BDO.
Valperioden 2015-19 var Farahmand medlem i Porsgrunn bystyre. Hausten 2021 vart han vald til stortingsrepresentant frå Telemark og Høgre. På Tinget er han medlem i Finanskomiteen.
Bjørn Paulson
Bjørn Andreas Paulson var ein norsk høgdehoppar og jurist, fødd i Bergen. Han vann sølvmedaljen i høgdehopp under dei olympiske leikane i London i 1948 og vart same året norsk meister i øvinga, då han representerte IL Skjalg.
Paulson var statsadvokat i Telemark frå 1967 til han gjekk av for aldersgrensa i 1993.
Friidrett
Under Sommar-OL i London i 1948 fekk han sølv i finaletevlinga etter å ha svinga seg over 1,95 meter, som den einaste i fyrste forsøk. Den neste høgda, 1,98 m, var det berre John Winter frå Australia som tok seg over. Paulson var den einaste nordmannen som tok medalje i friidrett i 1948-leikane. Paulson sette personleg rekord i høgdehopp med 1,96 meter under NM i Trondheim i august 1948, då han vann sitt einaste noregsmesterskap og si einaste NM-medalje. Det gjorde han i ein knivskarp duell med Birger Leirud, som også fekk notert 1,96 m.
Paulson døydde i Skien.
Norgesserien 1947–48
Norgesserien 1947-48 var det øvste nivået i norsk fotball, og den fjerde og siste sesongen som gjekk under namnet Norgesserien. På grunn av andre verdskrigen var det blitt spelt ein lokal kvalifiseringsliga sesongen før for å avgjere kven som skulle spele i Norgesserien 1947-48.
1947-48 var siste sesong Norgesserien vart spelt, før innføringa av Hovedserien frå sesongen 1948-49. Hovedserien skulle berre bestå av 16 lag, 14 plasser var fordelt mellom distrikta med fire plasser til distrikt II og IV, tre plasser til distrikt I, og ein plass til kvar av distrikt V, VI og VIII. Distrikt III og VII fekk ingen direkte plasser, men fekk høve til å spele kvalifisering om dei to siste plassane.
Eitt lag frå kvart distrikt kvalifiserte seg til sluttspelet. vart seriemeister etter å ha slått 2-1 i finalen.
Kvartfinalar
6. juni:
20. juni:
Semifinalar
27. juni:
Omkamp 6. juli:
Finale
9. juli:
Venelina Veneva
Venelina Veneva-Matejeva er ein bulgarsk tidlegare høgdehoppar frå Ruse som vann sølvmedaljen i øvinga ved Friidretts-EM 2006. Ho deltok i internasjonale meisterskap over ein periode på 25 år.
Aktiv
Ved innandørs-EM 2005 i Madrid vart Nuneva nummer 3. Sommaren 2006 tok ho sølvmedaljen då europameisterskapen vart avvikla i Göteborg. Både ho og belgiske Tia Hellebaut hoppa 2,03 meter, Hellebaut vann gull ved å ta høgda i fyrste forsøk, Nuneva måtte ha to forsøk. Den 18. august 2006 i Zürich tangerte Veneva den personleg rekorden på 2,04 m.
Doping
Ein dopingkontroll i januar 2007 viste at Veneva hadde altfor mykje testosteron i kroppen. Dermed vart ho stengt ute frå idrett i to år. Ho kom aldri tilbake på internasjonalt toppnivå.
Judarn
Judarn er ein liten innsjø i Bromma, ein forstad vest i Stockholm i Sverige. Han er omgjeve av skog og naturreservatet Judarskogen, og ligg mellom Åkeshov og Södra Ängby. Tre andre innsjøar ligg like i nærleiken: Kyrksjön, Lillsjön og Råcksta Träsk.
Med eit areal på74 000 kvadratmeter og ei middeldjupne på 2,7 meter (maks 3,7 m), inneheld innsjøen 180 000 kubikkmeter vatn. Innsjøen får berre vatn frå overflatevatn frå området kring, mellom anna frå nærliggande bilvegar. Dette gjer at blyinnhaldet i innsjøen er for høgt til at innsjøen er høvande for bading.
Fylkesveg 209 i Akershus
Fylkesveg 209 i Akershus går mellom Trekanten og Jansløkka i Asker kommune. Vegen er 4,0 km lang.
Diversion Hills
Diversion Hills er ei lita gruppe låge åsar heilt vest i Pain Mesa i Victoria Land. Dei vart namngjevne av den sørlege geolog-gruppa frå New Zealand, 1966–67, fordi dei her tok ein omveg bort frå ruta si her for å vitje Navigation Nunatak.
Referanse i måling
Innan måleteknikk er ein referanse ein lekam, instrument, material eller naturkonstant som representerer ein nøyaktig verdi for ein storleik, og som kan nyttast til kalibrering av måleutstyr.
Den nasjonale normalen for kilogram er til dømes den mest nøyaktige referansen for kalibrering av vekt og lodd i Noreg.
Rayleigh
Rayleigh er ei måleining for fotonradians, og vert nytta til å skildre lyset frå natthimmelen. Eininga har namn etter Robert John Strutt Rayleigh. Eininga har symbolet R og er lik 106/4π foton/cm²·s·steradian, som tilsvarar ein effekt på 5,272·10–25·f watt/m²·s·steradian, der f er frekvensen til lyset.
Synleg nordlys har ein radian på mellom ca 103 R og 106 R. Eininga er ikkje er godkjent i SI-systemet.
Skogfredlaus
Skogfredlaus (Lysimachia nemorum) er ei urteaktig plante i fredlausslekta i fredlausfamilien. Han er 10–40 cm lang, har krypande stengel og tynne, lysegrøne blad. Blomane er gule. Arten er fleirårig.
Utbreiing
I Noreg er planta funne på Vestlander. I Sverige er arten sjeldsynt og ein finn den berre i Skåne og Småland.
Skogfredlaus veks i fuktige lauvskogsområde. Artsnamnet nemorum er avleidd av gresk nemos ('lund') og har tydinga 'som veks i lundar'.
Lightning Strikes Twice
Lightning Strikes Twice er det sjuande studioalbumet til det amerikanske southern rock-bandet Molly Hatchet, gjeve ut i 1989. Etter dette albumet var det igjen store utskiftingar i bandet. Det var det siste albumet med den originale songaren Danny Joe Brown, gitaristen Duane Roland og den originale trommeslagaren Bruce Crump.
Kyrksjön
Kyrksjön er ein liten innsjø i Bromma, ein forstad vest i Stockholm i Sverige. Han er kalla opp etter den gamle Bromma kyrka, som ligg like ved innsjøen. Kyrksjön er ein del av naturreservatet Kyrksjölöten, som vart oppretta i 1997. Tre andre innsjøar ligg i nærleiken av Kyrksjön: Judarn, Lillsjön og Råcksta Träsk.
Æreslegionen
Æreslegionen (fransk Légion d'honneur) er ein fransk fortenesteorden skipa av førstekonsul Napoleon i Den franske republikken 19. mai 1802. Tanken var å skape ein æresbevisning som skulle erstatte dei kongelege ordenane og æresbevisingane. Desse vart etter revolusjonen opphevd i 1791. Æreslegionen har sidan skipinga overlevd vekslinga mellom republikk og monarki og vert framleis utdelt av den franske staten. Presidenten i Republikken Frankrike er stormeister i ordenen.
Ordensteikn
Ordensteiknet til Æreslegionen er ei stjerne med fem armar. Mellom armane finst kransar av laurbær og eik. I midten av stjerna sit eit bilete av eit kvinnehovud, eit symbol for republikken. Ordensbandet er i raudt.
Antofyllitt
Anthofyllitt er eit rombisk, fibrig mineral som høyrer til amfibolane. Mineralet har gråkvit til grøn til raudbrun farge. Mineralet finst ofte i regionalmetamorfe bergarter. Mineralet vart først skildra av Schumacher i 1801 frå Kjennerudvann i Kongsberg. I Noreg er elles mineralet kjend i Bamble, Mo i Rana og Åheim.
Æreslegionen
Inndeling
Æreslegionen hadde ved skipinga fire klasser, men alt i 1805 tilført ytterlegare ein klasse. Sidan 1816 har nemninga på dei fem klassane vore fast og desse har vorte retningsgivande for andre forteenstordenar. Dei fem klassane er:
Takanori Kōno
Takanori Kōno (japansk: 河野 孝典) er ein japansk tidlegare kombinertrennar som åra 1992-95 vann to OL-gull og to VM-gull med Japans lag i lagtevlingane under dei store meisterskapane i perioden.
Luiz Bombonato Goulart
Luiz Bombonato Goulart er ein tidlegare brasiliansk fotballspelar.
Æreslegionen
Tildeling
Æreslegionen kan tildelast borgarar av Frankrike og andre land for sivile eller militære fortenester. Ordenen kan òg tildelast posthumt. Innehavarar av første klasse får òg ein pensjon. Tildelinga skjer etter avgjersle frå presidenten eller storkanselliet etter innstilling av ein statsråd.
Repeterbarheit
Repeterbarheit syner til i kor stor grad gjentekne målingar på same materiale og med same metode stemmer over eins, når dei vert utført under mest mogleg same vilkår. Målingane blir utført i same laboratorium, med same utstyr og av same person.
Takanori Kōno
Aktiv
Saman med Reiichi Mikata og ankermannen Kenji Ogiwara vann Kōno ein gullmedalje i lagtevlinga i kombinert under vinter-OL 1992 i Albertville. På byrjinga av den neste sesongen fekk han sitt internasjonale gjennombrot då han vart nummer to i eit verdscuprenn i Vuokatti i Finland. Under ski-VM 1993 i Falun kom han på femteplass i den individuelle øvinga, og vart verdsmeister i lagtevlinga saman med Masashi Abe og førnemnde Kenji Ogiwara. På tampen av sesongen vann han kombinerttevlinga i Holmenkollen, som aller fyrste asiat, noko som vart hans einaste siger i eit verdscuprenn. Samanlagt vart Kōno nummer tre i verdscupen i kombinert 1993.
Kōno slo Bjarte Engen Vik i kampen om sølvmedaljen i kombinert under vinterleikane på Lillehammer i 1994, der Fred Børre Lundberg vann ein suveren siger. Saman med Abe og Ogiwara syrgde Kōno så for at Japan forsvarte OL-gullet i lagtevlinga. Han kom i 1994 på andreplass i verdscupen i kombinert, einast landsmannen Ogiwara sanka fleire poeng. I sin siste sesong tok Kōno sitt andre VM-gull då Japan i Thunder Bay i 1995 forsvarte VM-tittelen i lagtevlinga frå to år i førevegen.
Repeterbarheit
Ein nyttar denne metoden som eit ledd i validering av ein analyse- eller målemetode får finne ut kor stor måleutryggleiken ved metoden er.
Dominion Hill
Dominion Hill er eit avrunda fjell med ei høgd opp mot kring 900 moh i den austlege delen av Noxon Cliff i Victoria Land. Dominion Hill grensar til nordkanten av Commonwealthbreen der denne fell søraustover til Taylor Valley. Han vart namngjeve av New Zealand Geographic Board i 1998 etter «dominion», ei styreform i Commonwealth of Australia.
Fylkesveg 226 i Akershus
Fylkesveg 226 i Akershus går mellom Ydersbonn og Søndre Høland kyrkje i Aurskog-Høland kommune. Vegen er 11,9 km lang.
NM i orientering 1996/langdistanse
Noregsmeisterskapen i orientering 1996 i langdistanse vart avvikla laurdag 22. juni i Harstad i Troms.
Kvinner
<br style="clear:both;" />
Laduviken
Laduviken er ein innsjø på Norra Djurgården, eit landleg område nordaust i Stockholm i Sverige. Han var tidlegare ein del av den nasjonale byparken Ekoparken (Nationalstadsparken). Han er ein av seks innsjøar på Djurgården i lag med Lillsjön, Uggleviken, Isbladskärret, Lappkärret og Spegeldammen.
Fylkesveg 228 i Akershus
Fylkesveg 228 i Akershus går mellom Skogheim og Åserud i Aurskog-Høland kommune. Vegen er 18,0 km lang.
Rod
Rod er eit britisk og amerikansk måleining for lengd, òg kalla pole eller perch og er lik 5,5 yards eller 5,029 meter.
Émilien Amaury
Émilien Amaury var ein fransk avisutgjevar og redaktør.
Han var fødd i Étampes eit femtitals kilometer sør-sørvest for Paris, og døydde i forêt de Chantilly (Chantilly-skogen) i nærleiken av bustaden sin i Vineuil-Saint-Firmin i kommunen Chantilly i departementet Oise på grunn av eit fall frå hesten han reid på.
Både Émilien Amaury og sonen stod i sterke konfliktar med fagforeiningane i føretaket, Émilien Amaury i 1975 og 1977, og Philippe Amaury i 1991. Det kom til valdelege hendingar 11. og 12. juni 1975, og 13 juni 1975 vart heimen til fagforeiningsmannen André Bergeron utsett for eit attentat. Sjefredaktøren i pressebyrået Agence France-Presse (AFP), Bernard Cabanes, vart drepen av ei bombe som var meint for sjefsredaktør Bernard Cabanes i avisa Parisien Libéré, som altså hadde same namn. Då Émilien Amaury døydde, vart det slutt på denne konflikten.
Napoleon Murphy Brock
Napoleon Murphy Brock er ein amerikansk songar, saksofonist og fløytespelar som er mest kjend for arbeidet sitt med Frank Zappa i 1970-åra, inkludert albuma One Size Fits All, Roxy and Elsewhere og Bongo Fury. Mellom anna kan ein høyre stemma hans på songane «Village of the Sun» og «Florentine Pogen».